JWD อัพประมาณการรายได้ปี 60 สะท้อนขายสินทรัพย์เข้ากอง REIT”ซื้อ”
JWD อัพประมาณการรายได้ปี 60 สะท้อนขายสินทรัพย์เข้ากอง REIT"ซื้อ"
20 ธ.ค. 2560

บล.ทิสโก้  ระบุในบทวิเคราะห์วันนี้(20 ธ.ค.) ว่า บริษัท เจดับเบิ้ลยูดี อินโฟโลจิสติกส์ จำกัด (มหาชน) หรือ JWD ได้รายงานต่อตลาดว่าบอร์ดได้อนุมัติแผนในการขายคลัง4คลัง ซึ่งเป็นของบริษัทลูก ให้กับ AIMIRT โดยสินทรัพย์ที่ขายเป็นของบริษัทลูกดังต่อไปนี้ Pacific Cold Storage Company Limited, JWD Pacific Company Limited และ Benjaporn Land Company Limited รวมถึงที่ดินเปล่า ประกอบไปด้วย ห้องเย็นที่สมุทรสาคร 2 แห่ง, ห้องเย็นและคลังสินค้าสำหรับเก็บเอกสาร DataSafe ที่สุวินทวงศ์ โดยมูลค่ารวมของสินทรัพย์คาดว่าจะอยู่ที่ 1.55 พันล้านบาทและจะรับรู้รายได้จากการขายสินทรัพย์เข้า REITในช่วง 4Q17F
ปรับประมาณการรายได้ปี 2017F ขึ้น 65% เป็น 4 พันล้านบาทเพื่อสะท้อนรายได้จากการขายสินทรัพย์เข้ากอง REIT คาดมูลค่าประมาณ 1.55 พันล้านบาท แต่อย่างไรก็ตามเราปรับอัตรากำไรขั้นต้นลงเป็น 24.4% จากเดิม 32.6% เนื่องมาจากอัตรากำไรของการขายสินทรัพย์ที่ราว 25% และเราปรับผลประกอบการปีนี้เพิ่มขึ้นเป็น 600 ล้านบาทหรือคิดเป็นอัตราการเพิ่มขึ้นเป็น 180% และเราปรับรายได้ในปี 2019F เพิ่มขึ้น 9% เป็น 3.4 พันล้านบาทแต่ปรับอัตรากำไรลงจาก 35% เป็น 29.1%  และมีส่วนแบ่งกำไรจากธุรกิจห้องเย็นที่อินโดนีเซีย 17 ล้านบาท (ถือหุ้น 33%) ปรับผลประกอบการปี 2018F เพิ่มขึ้น 24% เป็น 415 ล้านบาท
มูลค่าที่เหมาะสม 15.50 บาทอ้างอิง DCF จากรายได้ของสัมปทานท่า Dangerous Goodsในระยะยาวและอัตรากำไรที่เพิ่มขึ้น โดยเราใช้ WACC ที่ 8.1% CoE ที่ 11%, Rf ที่ 2.3%, ส่วนชดเชยความเสี่ยงของตลาด 8.7%, CoD ที่ 4% และการเติบโตงวดสุดท้ายที่ 1% โดยมีความเสี่ยงคือการหมดอายุของสัมปทาน, ปัญหาในการซื้อที่ดินและเช่าสินทรัพย์และความล่าช้าในการทำ M&amp;A